BMW E46

**BMW E46** — чацвёртае пакаленне 3-й серыі BMW.

## Гісторыя 
Седан E46 з’явіўся ў 1998 годзе і замяніў папярэднюю мадэль E36 і быў распрацаваны пад кіраўніцтвам Крыса Бэнгла. Універсал і купэ пачалі вырабляцца ў 1999 годзе разам з новай распрацоўкай BMW — трансмісіяй Steptronic (была даступная на ўсіх мадэлях) і належала да сярэдняга класа. Годам пазней у 2000 з’явіліся кабрыялет і M3, у 2001 пачалі прадавацца 3-дзверныя хэтчбэкі. Вырабляліся BMW E46 на галоўным заводзе ў Мюнхене, а таксама ў Лейпцыгу, Рэгенсбургу і Рослін (Паўднёвая Афрыка). Таксама выраблялася заводамі Brilliance Motors ў Шэньяне (Кітай) і Джакарце (Інданезія), Bavarian Auto Group ў горадзе 6 Кастрычніка (Егіпет) і Аўтатор у Калінінградзе (Расія).

Седан зведаў рэстайлінг у канцы 2001 года. Машына атрымала новыя фары, бамперы і новыя, больш магутныя рухавікі. У сакавіку 2003 года абнавіліся кабрыялет і купэ, яны таксама атрымалі іншыя фары, бамперы і новыя колеры афарбоўкі кузава.

Першых з канвеера знялі хэтчбэкі Compact у 2004 годзе. У сярэдзіне 2005-га, у сувязі з пачаткам вытворчасці E90, седаны E46 таксама былі знятыя з выпуску, а ў канцы таго ж года скончыўся выпуск універсалаў. Выпуск E46 працягваўся ў кузаве купэ і кабрыялет, пакуль у канцы 2006 года іх не змянілі наступныя пакалення купэ E92 і кабрыялет E93. Новае пакаленне купэ M3 было прадстаўлена ў сакавіку 2007 года на Жэнеўскім аўтасалоне.

На ўсіх рынках E46 карыстаўся велізарным поспехам. Пры распрацоўцы новых машын сярэдняга класа вытворцы арыентаваліся менавіта на гэтую мадэль. Рэкордным для мадэлі стаў 2002 год, калі па ўсім свеце было прададзена 561 249 машын.

Усяго было выпушчана 3.266.885 BMW E46 ўсіх мадыфікацый.

## Мадэльны шэраг 
### Седан (Sedan) 

Выява:BMW E46 rear 20080328.jpg|
Выява:BMW E46 front 20080822.jpg|
Выява:BMW_E46_rear_20080822.jpg|

### Універсал (Touring) 
### Купэ (Coupe) 
### Кабрыялет (Cabrio) 
### Хэтчбэк (Compact) 
Знешне *E46 Compact* адрозніваецца галаўной оптыкай з чатырма асобнымі фарамі і празрыстымі заднімі ліхтарамі. За кошт меншага задняга звеса хэтчбек карацейшы за седан на 280 мм, але ў адрозненне ад папярэдніка канструкцыя шасі і колавая база такія ж.

### M3 
Купэ і кабрыялет M3 з 343-моцным рухавіком аб’ёмам 3,2 л з’явіліся ў 2000 годзе. Знешне адрозніваліся больш масіўным пярэднім бамперам, шырокімі колавымі аркамі, рашоткамі ў пярэдніх крылах і авальнымі люстэркамі задняга віду.

Да 2001 года аўтамабілі абсталёўваліся рабатызаванай каробкай *SMG* першага пакалення, або шасціступеньчатай механічнай каробкай ад папярэдняга пакалення M3, пазней — каробкай *SMG-II*.

#### M3 CSL 
Спецсерыя **CSL** на 110 кілаграмаў лягчэй 1495-кілаграмовай стандартнай версіі M3 E46. Для зніжэння вагі шэраг кузаўных дэталяў быў заменены на больш лёгкія з кампазітных матэрыялаў. Магутнасць рухавіка для CSL была павялічана да 360 к.с., што на 17 сіл больш за базавы варыянт. Рухавік спецверсіі агрэгатаваўся выключна з «робатам» *SMG-II*.

Усяго было пабудавана 1383 асобніка гэтай спецсерыі.

Выява:BMW M3 CSL (4891564217).jpg|BMW M3 CSL
Выява:BMW M3 CSL (4891564605).jpg|

## Бяспека 
Нягледзячы на тое, што пярэднія рамяні бяспекі аснашчаны праднацягвальнікамі і абмежавальнікамі, нагрузка ад шлеек на грудзі манекенаў была вялікай. Пад пярэдняй панэллю маюцца траўманебяспечныя для ног зоны. Пры бакавым краш-тэсце галава і плячо кіроўцы добра абароненыя, але нагрузка на тулава была моцнай — з-за бакавой падушкі, якая раскрылася не цалкам. Акрамя таго, заднія дзверы пры ўдары самаадвольна раскрыліся. Праведзеная фірмай BMW дапрацоўка замка вырашыла праблему, што пацвердзіў паўторны бакавы краш-тэст. Бакавы ўдар аб слуп пацвердзіў высокую эфектыўнасць надзіманых «труб» абароны галавы.

Выніковая адзнака за франтальны краш-тэст — 10 балаў (63 %), бакавыя ўдары — 15 (83 %), агульная адзнака — 25 (74 %). Рэйтынг бяспекі пасажыра — 4 зоркі; бяспека пешаходаў — 1 зорка.

## Літаратура 
*  

## Спасылкі 
* Сэрвісныя пакеты для BMW 3 серыі 

Катэгорыя:Аўтамабілі 1990-х
Катэгорыя:Аўтамабілі 2000-х
E46
Катэгорыя:Аўтамабілі паводле алфавіта
Катэгорыя:Заднепрывадныя аўтамабілі
Катэгорыя:Поўнапрывадныя аўтамабілі